Marilyn Monroe
Marilyn Monroe (talaffuzi: Merilin Monro; 1926-yil 1-iyun — 1962-yil 4-avgust) — amerikalik aktrisa, qoʻshiqchi va model. 1950-yillarning eng mashhur ishqiy-ramzlaridan biri boʻlgan. U suratga tushgan filmlar $200 million (2021-yilda $2 milliardga teng) ishlab topgan. 1962-yilda vafotidan keyin, Monroe pop-madaniyat ikonasiga aylangan. 1999-yilda Amerika film instituti „Hollywoodning oltin asridagi eng buyuk aktrisalar“ roʻyxatida Monroeni oltinchi oʻringa loyiq topgan. Koʻplab kinotanqidchilar va ommaviy axborot vositalari Monroeni Oscar olmagan eng yaxshi aktrisalardan biri sifatida tilga olishgan.